Ñerra'm esempo es sapueñ huocchañnesha'pa' e'ñechña a'nahua sapuenanet . Sommo'cheñot̃pa' amach sotatsto entasepa' allohuen acheñenesha' att̃och e'ñe cohuen entasetañ . T̃arro'mar ñeñt̃pa' ommoñat̃enesha' atet̃ petsa . Ñeñt̃ ommoñat̃enesha'pa' ñerra'm esempo es apueñet huocchañneshac̈hnopa' o'ch orrtachet allo'tsa'yen allohuen acheñenesha' all puerahuo'mar ama't ñam̃a t̃oño'mar ; att̃ochña allohuen acheñenesha'pa' e'ñech cohuen entenanetañ . T̃arraña napa' o'ch notas , ñeñt̃ atet̃ petsapa' Yomporñapa' amach es apuerraneto ñeñt̃cha' atarr coshaterrahuet . T̃arro'mar ñetpa' aña e'nenet acheñeneshach cohuentatenahuet . Ñetpa' e'ñech alla atsa'taret̃terret .
